રામાનુજાચાર્યજી એક વિલક્ષણ અને અદ્ભુત વિદ્વાન સંત હતા. તેઓનો જન્મ આજથી એક હજાર વર્ષ પૂર્વે (ચૈત્ર વદ ૫ વિ.સં. ૧ મે, ૧૦૧૭માં) તમિલનાડુના શ્રી પેરુમ્બુદુર નામના સ્થાને થયો હતો. પ્રકાંડ વિદ્વાન શ્રી રામાનુજાચાર્યે ગીતા, બ્રહ્મસૂત્ર તથા ઉપનિષદો પર યુગાનુકૂલ ભાષ્ય લખ્યાં હતાં અને સમાજમાં પ્રચલિત રૂઢિ અને નિરર્થક પરંપરાઓ પ્રત્યે એક સુધારાવાદી દૃષ્ટિકોણ અપનાવી નિર્દોષ અને સમરસ સમાજના નિર્માણ હેતુ અનેક પ્રભાવી કદમ ઉઠાવ્યાં હતાં. શ્રી રામાનુજાચાર્યજીએ પોતાના જીવનમાં અનેક ગુરુઓ પાસેથી શિક્ષણ મેળવ્યું હતું. તેઓએ શૂદ્ર સમાજના મહાન વિદ્વાનોના શ્રીચરણોમાં બેસી જ્ઞાન મેળવવા માટે પોતાની જાતને ધન્ય માની.